[Foto’s] Brandbestryders gee vir hawelose skoeneFoto: City of Riverside Fire Department/Facebook Foto’s van die “onbaatsugtige” daad van brandbestryders van Riverside in die Amerikaanse deelstaat Kalifornië word wyd op sosiale media gedeel. Brandbestryders van die Riverside-brandweerstasie het op 14 Januarie van ŉ oefening teruggekeer toe hulle ŉ bejaarde hawelose man op ŉ hoofweg aangetref het. Die man het moeilik geloop en nie skoene aangehad nie. Die brandbestryders het van die pad afgetrek en Dave Gilstrap het sy skoene vir die man aangebied. ŉ Ander brandbestryder, Rob Gabler, het hierna die hawelose man gehelp om die skoene aan te trek en vir hom water gegee. Foto’s van die voorval gryp sedertdien harte aan en word wyd op sosiale media gedeel.